da en en en fr de da id da da da da nb da da da en en
Da to brødrepar plus tre slog andetholdet - Svanholm Cricketklub
Tirsdag d. 21. marts 2017 kl. 19:20 af Henrik Pfaff
Det var noget af en nedtur for vort 2. seniorhold, da kvalifikationsspillet om at spille i slutspil om senior-SM indendørs fandt sted i søndags. Efter at 2. holdet havde slået APM og 3. holdet AB II kom finalen om førstepladsen i pulje B og C til at stå mellem vort 2. og 3. hold, der begge havde fundet deres puljer.
Og 3. holdet med brødrene Saif og Sami Ahmad og Toke og Aske Larsen vandt rimeligt sikkert over vort 2. hold med den tredje Ahmad- bror Saad.
Fra venstre: Sami og Saif Ahmad, Ichtesham Asif, Sonnich Thacker, Khizar Javaid, Toke og Aske Larsen
Så nu skal 3. holdet på søndag kl. 13.00 i Schneekloth-Hallen spille den ene semifinale om indendørs-SM mod vort eget 1. hold, mens Ishøjs 1. og 2. hold mødes i den anden. Derefter finale.
Indendørsturneringen har i den grad været præget af vores hold.   Intet seniorhold og intet 1. hold hos ungdommen har tabt en kamp.
Så nu deltager vi med lilleput, drenge og juniorer ved indendørs-DM på lørdag i Herning.